বিএনপি নেতা নবীকে বেনাপোল এক্সপ্রেসে অগ্নিসংযোগ মামলায় গ্রেপ্তার দেখাতে আবেদন পুলিশের
গত ৫ জানুয়ারি ঢাকায় বেনাপোল এক্সপ্রেস ট্রেনে অগ্নিসংযোগের ঘটনায় করা মামলায় ঢাকা দক্ষিণ মহানগর বিএনপির যুগ্ম-আহ্বায়ক নবী উল্লাহ নবীসহ দুজনকে গ্রেপ্তার দেখানোর জন্য আদালতে পৃথক দুটি আবেদন করেছে রেল পুলিশ।
ঢাকা রেলওয়ে থানার পুলিশ পরিদর্শক ও মামলার তদন্ত কর্মকর্তা ফেরদৌস আহমেদ বিশ্বাস আজ মঙ্গলবার এ আবেদন করলে, ঢাকার সিনিয়র জুডিশিয়াল ম্যাজিস্ট্রেট রাবেয়া বেগম দুজনের উপস্থিতিতে আবেদনের ওপর শুনানি আগামীকাল বুধবার হবে বলে আদেশ দেন।
অপরজন হলেন-যুবদল নেতা মনসুর আলম।
আগামীকাল শুনানির সময় দুজনকে আদালতে হাজির করার নির্দেশ দেন ম্যাজিস্ট্রেট।
গত শুক্রবার রাতে ঢাকার গোপীবাগে বেনাপোল এক্সপ্রেসে ট্রেনে আগুনের ঘটনায় চার জন নিহত হন।
আদালতে দেওয়া আবেদনে তদন্ত কর্মকর্তা বলেন, অভিযুক্ত ওই দুজন ট্রেনে অগ্নিসংযোগের পরিকল্পনাকারী ও অর্থদাতা। একটি ভিডিও কনফারেন্সে এ পরিকল্পনা করা হয়েছিল। এছাড়া ট্রেনে অগ্নিকাণ্ডের ঘটনায় তারা সরাসরি জড়িত ছিল।
তাই তাদের এ মামলায় গ্রেপ্তার দেখানো উচিত বলে উল্লেখ করা হয় আবেদনে।
বংশাল থানায় করা এ মামলায় এর আগে মনসুর আলমকে দেখানো হয় এবং ৬ জানুয়ারি গ্রেপ্তারের পর যাত্রাবাড়ী থানায় করা একটি নাশকতা মামলায় নবী উল্লাহকে গ্রেপ্তার দেখানো হয়।
অগ্নিসংযোগের ঘটনা সম্পর্কে জিজ্ঞাসাবাদের জন্য তাদের দুজনকে পরে রিমান্ডে নেয় পুলিশ।

গত ৫ জানুয়ারি ঢাকায় বেনাপোল এক্সপ্রেস ট্রেনে অগ্নিসংযোগের ঘটনায় করা মামলায় ঢাকা দক্ষিণ মহানগর বিএনপির যুগ্ম-আহ্বায়ক নবী উল্লাহ নবীসহ দুজনকে গ্রেপ্তার দেখানোর জন্য আদালতে পৃথক দুটি আবেদন করেছে রেল পুলিশ।